Malajzia blua muŝkaptulo

La Malajzia blua muŝkaptulo (Cyornis turcosus) estas birdo de la familio de Muŝkaptuledoj kaj de la genro Cyornis aŭ de Bluaj muŝkaptuloj kiu laŭnome enhavas speciojn de tre bluaj maskloj ĉefe en la supraj partoj kun brunaj inoj. Ĝi estas birdo troviĝanta en Brunejo, Indonezio, Malajzio kaj Tajlando. Ties natura habitato estas subtropikaj aŭ tropikaj humidaj arbaroj de malaltaj teroj. Ĝi estas minacata pro habitatoperdo. Ĝi estas specio tre simila al la Bornea blua muŝkaptulo, sed kun pli norda teritorio.

Ĉe tiu specio maskloj havas tre bluajn suprajn partojn, dum inoj havas brunajn suprajn partojn, tiele temas pri kazo de seksa duformismo. Tamen subaj partoj estas pli egalaj kun oranĝecaj brusto kaj flankoj kaj blankeca ventro. La beko estas granda kaj longa kompare kun la kapo, nigra kaj iom hokoforma en la supra makzelo. La masklo havas vizaĝon kaj bluan gorĝareon kaj nigrecan al tre malhelbluan areon inter la okuloj kaj la bekobazo kiu estas ĉirkaŭata de harecaj plumetoj. La plej klara distingilo de la speco estas tre brila helblua brilo en frunto, ŝultrareo kaj flugiloj kaj vosto kie kombiniĝas kun la subpluma bruneca koloro.

 Referencoj 
 BirdLife International 2004. Cyornis turcosus. 2006 IUCN Ruĝa Listo de Minacatal Specioj. Konsultita la 25an de julio 2007.

Kategorio:Muŝkaptuledoj
Kategorio:Birdoj de Azio